[{"text_idx": "#000000", "text": "Senglau ac albwm Jarman ar y ffordd"}, {"text_idx": "#000001", "text": "Mae label Ankstmusik wedi cyhoeddi manylion rhyddhau senglau ac albwm newydd gan yr anfarwol Geraint Jarman."}, {"text_idx": "#000002", "text": "Enw\u2019r albwm newydd ydy Cariad Cwantwm, a dyma fydd ail ar bymtheg record hir Geraint Jarman."}, {"text_idx": "#000006", "text": "Ffaith ddifyr am y casgliad newydd ydy bod Geraint, am y tro cyntaf yn ei yrfa, wedi penderfynu recordio albwm cyfan o draciau reggae yn unig. Bydd hynny\u2019n dipyn os syndod i rai gan bod Jarman yn adnabyddus am ei diwns reggae, ond mewn gwirionedd mae wedi rhyddhau cymaint, os nad mwy o ganeuon roc dros y blynyddoedd."}, {"text_idx": "#000012", "text": "Mae Geraint wedi rhyddhau pedwar casgliad newydd dros y saith mlynedd diwethaf mewn cydweithrediad a\u0302 band newydd a chynhyrchydd sain mentrus, Frank Naughton. Mae wedi bod yn adfywiad i yrfa gerddorol Geraint, ac roedd Y Selar yn hynod o falch i gyflwyno ein gwobr cyfraniad arbennig iddo llynedd."}, {"text_idx": "#000014", "text": "Law yn llaw a\u0302\u2019r cynnyrch newydd, bydd Geraint Jarman yn perfformio mewn cyfres o gigs dros y misoedd nesaf. Bydd tocynnau dau o\u2019r gigs diweddaraf i\u2019w cyhoeddi, yn Aberystwyth a Bangor fis Tachwedd, yn mynd ar werth ar 28 Mehefin."}, {"text_idx": "#000015", "text": "Geraint Jarman yn fyw 2018"}]